| Pūčkorių II piliakalnis |
| --- |
| Pilies kalno vaizdas iš šiaurės vakarų pusės |
| 

Pūčkorių II piliakalnisPūčkorių II piliakalnis

 |
| Koordinatės  | 

|  |
| --- |
| 56°06′05″ š. pl. 21°52′57″ r. ilg.﻿ / ﻿56.10139°š. pl. 21.88250°r. ilg.﻿ / 56.10139; 21.88250Koordinatės: 56°06′05″ š. pl. 21°52′57″ r. ilg.﻿ / ﻿56.10139°š. pl. 21.88250°r. ilg.﻿ / 56.10139; 21.88250 |

 |
| Vieta | Plungės rajonas |
| Seniūnija | Žemaičių Kalvarijos seniūnija |
| Aukštis | 2–17 m |
| Plotas | 145 x 25 m |
| Naudotas | I tūkst. pr. |
| Žvalgytas | 1966 m. |
| Registro Nr. | u. k. 5496; AR810 |

**Pūčkorių II piliakalnis**, vadinamas *Pilies kalnu* (Lietuvos Respublikos registrinis kultūros paveldo objektas: unikalus kodas 5496; senasis kultūros paminklų sąrašo numeris AR810) – piliakalnis su papėdės gyvenviete šiauriniame Plungės rajono savivaldybės teritorijos pakraštyje, Pūčkorių kaime (Žemaičių Kalvarijos seniūnija).

Pasiekiamas iš kelio Žemaičių Kalvarija–Gegrėnai–Medsėdžiai, pravažiavus Pūčkorių gyvenvietę pasukus į kairę pusę pietryčių kryptimi per laukus ir pavažiavus 200 m.

Pilies kalno vaizdas iš šiaurės pusės, nuo kaimo kapinių

Piliakalnis
-----------

Įrengtas masyvioje, Pilies kalnu vadinamoje kalvoje, kurią iš šiaurės rytų ir pietvakarių pusių juosia platūs bevardžių upelių slėniai. Teritorija netaisyklingo plano, pailga šiaurės vakarų – pietryčių kryptimi, 426 m ilgio ir nuo 141 m (šiaurės vakarinėje dalyje) iki 195 m (pietrytinėje dalyje) pločio. Pietrytinėje, aukštesnėje kalvos dalyje pastebima piliakalnio aikštelė. Ji stačiakampio plano, pailga šiaurės vakarų – pietryčių kryptimi, 145 m ilgio ir 25 m pločio. Šlaitai nuolaidūs, vidutinio statumo, nuo 2 (vakaruose) iki 17 m (rytuose) aukščio. Piliakalnio rytinis galas nuplautas upelio. Čia šlaitas aukščiausiais ir stačiausias, leidžiasi į gilią daubą, vadinamą Pilies dauba.

Į šiaurės vakarus nuo aikštelės, žemesnėje kalvos dalyje buvusi papėdės gyvenvietė.

Teritorijos plotas – 64565 m².

1,3 km į šiaurės vakarus yra Pūčkorių I piliakalnis, 0,45 km į šiaurės rytus – kapinynas, 1,6 km į pietryčius – III piliakalnis.

Tyrimai
-------

Piliakalnis žinomas nuo seno. Pasakojama, kad Pilies kalnas dirbtinis, supiltas žmonių rankomis, o jo požemiuose paslėpti neregėti turtai. 

1966 m. žvalgė Lietuvos istorijos institutas (ekspedicijos vadovas Adolfas Tautavičius). Piliakalnio teritorijoje rasta keletas smulkų lipdytos keramikos šukių.

Piliakalnis datuojamas I tūkst. pradžia.

1972 m. piliakalnis įrašytas į respublikinės reikšmės archeologijos paminklų sąrašą (AR810), o nuo 1992 m. registruotas Lietuvos Respublikos kultūros vertybių registre.

|  |
| --- |
| Aplinkiniai piliakalniai |
|  | Jedžiotų piliakalnis 15 km  Mikytų piliakalnis 5 km Pūčkorių I piliakalnis – 1,3 km | Girdenių piliakalnis 18 km | Vadagių piliakalnis 20 km  Renavo piliakalnis 17 km |  |
| Laivių piliakalnis 17 km |  | Žemaičių Kalvarijos piliakalnis 8 km |
| Užpelkių piliakalnis 4,5 km  Gintališkės piliakalnis 12 km | Stanelių piliakalnis 15 km | Pūčkorių III piliakalnis 1,6 km  Gegrėnų piliakalnis 3,5 km  Žernių piliakalnis 8 km |

Šaltiniai
---------

1. ↑  Lietuvos TSR archeologijos atlasas. – Vilnius: Mintis, 1975. – T. 2. – P. 141, eil. Nr. 609
2. ↑  Adolfas Tautavičius. 1966 m. žvalgomosios archeologinės ekspedicijos ataskaita. – Lietuvos istorijos instituto rankraštynas. – F. 1, b. 246. – L. 67–68
3. ↑  Lietuvos TSR kultūros paminklų sąrašas. – Vilnius, 1973. – P. 159
4. ↑  Lietuvos Respublikos istorijos ir kultūros paminklų sąrašas. – Vilnius, 1993

Nuorodos
--------

* Lietuvos piliakalniai
* „Pūčkorių II piliakalnis, vad. Pilies kalnu". Lietuvos Respublikos kultūros vertybių registras. Nuoroda tikrinta 2016-02-16.
* Gardai ir Plateliai XIII–XVI a.